Den storstilede redningsaktion, som har været i gang hele natten og formiddagen, er nu indstillet. Der er ikke håb om at finde den tyske mand, der natten til fredag faldt over bord fra et tysk fartøj 17 sømil nordvest fra Hirtshals.

Den tyske mand var om bord på et de tyske marinefartøjer, der befinder sig i området som led i en tysk flådeøvelse. Og det var i den forbindelse at manden af endnu uvisse årsager pludselig ryger i vandet. Han bar hverken redningsvest eller overlevelsesdragt. Mens eftersøgningen nu er indstillet fra dansk side, så fortsætter de tyske militærskibe eftersøgningen af manden. Tidligere har der været to helikoptere og op mod ti skibe involveret i den massive eftersøgning.